गौतम राजरिशी    है इतनी हसरत सुनायें तुझको, तुझे बिठा के तेरी गली में जो हम पे गुजरी, जो हम पे बीती, बगैर तेरे तेरी गली में अजब कहानी सुताई की है, अजब है किस्सा धुनाई का ये कभी तो सुनना हम आशिकों से, पिटे जो सारे तेरी गली में थी टूटी हड्डी, फटी कमीजें, बदन लहू से हुआ था रंगीन मजाल है इक जरा-सा उफ़ भी किया हो हमने तेरी गली में वो आशिकी की ही इम्तहां थी, समझ सको गर, तेरी समझ है थे नासमझ-से तेरे वो भाई सभी मुटल्ले, तेरी गली में नया पजामा, नया था कुर्ता, चमकती जूती छटक रही थी मगर धरे रह गये वो सारे टशन हमारे तेरी गली में वो सजना-धजना, लटें बनाना, इतर-फुलेलों में डूबे रहना उतर गया है बुखार सारा पड़े वो जूते तेरी गली में बस इक झलक का था खेल सारा, लड़ाई थी वो बस इक दरस की तू भाव इतना अगर न खाती, तो यूं न पिटते तेरी गली में यकीन मानो, तेरी गली की थी सारी रंगत हमारे दम से न जी लगेगा तेरा कहीं भी जो हम न होंगे तेरी गली में न बात कोई बनी जो हम से, लिखा ग़ज़ल फिर तड़प के हमने कि गुनगुनाये इसे तो कोई इसी बहाने तेरी गली में रविकांत पांडेय    कसम खुदा की मुड़ाते ही सर पड़े हैं ओले तेरी गली में उतर गया है बुखार सारा पड़े वो जूते तेरी गली में ये तेरी सखियां हैं या चुड़ैलें, सनम बता दो जिन्होने मेरा किया है स्वागत सड़े हुये इन टमाटरों से तेरी गली में मिले जो गोबर के साथ कीचड़ बने तभी ये महारसायन नहाके जिसमें मनुज-दनुज सब हैं मोक्ष पाते तेरी गली में हो चाहे जोगी विरागी या फ़िर यती तपस्वी गुफानिवासी हुई है खटिया खड़ी सभी की पलक झपकते तेरी गली में था जिनका दावा महारथी हैं हुआ है उनका क्या हाल देखो हैं रेंकते अब हिला-हिला सर वो बनके गदहे तेरी गली में वीनस केसरी    तुम्हारे अब्बा को भी चेताया, रकीब भेजे तेरी गली में उतर गया है बुखार सारा पड़े वो जूते तेरी गली में जो डांस वाले कुकुर थे मुझमे वो मैंने छोड़े तेरी गली में उछल उछल के धरम जी टाईप जी भर के नाचे तेरी गली में मिलन में अपने बने थे दुश्मन जो पिछली होली उन्ही को अबके जमालघोटा मिला के लड्डू है बांट डाले तेरी गली में कहन  में कचरा  गजल में गोबर रदीफ में खुजली वाला पौडर किया इकट्ठा रगड़ के फेटा औ फेक आये तेरी गली में कोई मास्‍साब को नहीं छेड़े, मास्‍साब इन तीनों के तीन शेरों पर कुछ सेंटी टाइप के हो गये हैं ।